text: Sävehof sigraði í fyrstu SM-finaluni
text: #000001
text: Elias Ellefsen á Skipagøtu og Óli Mittún eru nærri einum svenskum meistaraheiti afturat eftir gott álopsavrik í Kristianstad í gjár.
text: #000002
text: Heimaliðið var favorittur undan fyrstu finaluni í finalurøðini um svenska meistaraheiti, men IK Sävehof gjørdi hesunm til skammar. Við skjótum og góðum álopshondbólti vann føroyingafelagið við fimm málum í Kristianstad í gjárkvøldið (29-34).
text: #000003
text: Tað var í stóran mun Elias Ellefsen á Skipagøtu, ið stjórnaði álopinum hjá Sävehof, sum seinna helming av seinna hálvleiki fór frá heimaliðnum. Spælskiparin fekk spælið at flóta heilt væl til tíðir og skoraði sjálvur fimm mál.
text: #000004
text: Leiðslan lá um fimm-seks mál eina løtu í fyrra hálvleiki, var trý mál í steðginum og kom heilt upp á sjey mál einaferð í seinna hálvleiki. Kristianstad gav tó ikki upp, og móti endanum kom munurin einaferð niður á tvey mál. Tá tók ein blaðungur føroyingur ábyrgd, skrivar heimasíðan hjá Sävehof.
text: #000005
text: Tað var 28-30, umleið 4.000 heimaáskoðarar vóru við til at leggja trýst á, men Óli Mittún, sum skorað trý mál í gjár, líka í. Hann breyt ígjøgnum og vann útiliðnum eitt brotskast, sum systkinabarnið umsetti til mál, og so kom Kristianstad ongantíð líka nær aftur.
text: #000006
text: Sigurin ger, at Sävehof byrjaði finalurøðina sera væl. Tríggir sigrar skulu til fyri at gerast svenskur meistari. Liðini spæla í Partille Arena týskvøldið.
text: #000007